ປ. ໂອບາມາ ໃຫ້ເຫດຜົນ ກ່ຽວກັບ ການສ້າງຄວາມກ້ຳເກິ່ງ ໄປສູ່ເຂດ ເອເຊຍ ປາຊີຟິກ 
​ໂອ​ບາ​ມາ ​ໄດ້​ກ່າວ​​ໃນລະຫວ່າງ ​ການ​ຢ້ຽມຢາມ​ ສປປ ລາວ ເຖິງການພົວພັນເພີ້ມຂຶ້ນ ຂອງສະຫະລັດ ໃນຂົງເຂດ ເອເຊຍປາຊີຟິກ.
ປະທານາທິບໍດີສະຫະລັດ ທ່ານ ບາຣັກ ໂອບາມາ ໄດ້ກ່າວໃນວັນອັງຄານມື້ນີ້ວ່າ ສະຫະ ລັດ ແມ່ນໄດ້ພົວພັນເພີ້ມຂຶ້ນໃນຂົງເຂດເອເຊຍປາຊິຟິກ ຫຼາຍກວ່າເທົ່າທີ່ເຄີຍໄດ້ກະທຳໃນຮອບຫຼາຍທົດສະວັດ ແລະວ່າຂົງເຂດດັ່ງກ່າວ ຈະຍິ່ງສຳຄັນຢ່າງຍິ່ງໃນອານາຄົດ ທ່ານໂອບາມາ ໄດ້ກ່າວໃນການຢ້ຽມຢາມ ສປປ ລາວ ຊຶ່ງທ່ານໄດ້ກ່າວເພີ້ມຕື່ມວ່າ ຄຳຖະແຫຼງແມ່ນສະທ້ອນໃຫ້ເຫັນເຖິງ ຄວາມພະຍາຍາມຂອງລັດຖະບານຂອງທ່ານ ທີ່ຈະສ້າງຄວາມກ້ຳເກິ່ງຄືນໃໝ່ໃນນະໂຍບາຍການຕ່າງປະເທດ ທີ່ເພັ່ງເລັງໃສ່ຂົງເຂດ ທ່ານ ໂອບາມາ ໄດ້ວາງຫຼັກການພື້ນຖານຈຳນວນນຶ່ງ ທີ່ເນັ້ນຢ້ຳຍຸດທະສາດນັ້ນ ທີ່ຮວມທັງຄວາມຈຳເປັນໃນການເຄົາລົບນັບຖືເລື້ອງສິດທິມະນຸດ ແລະການມີອະທິປະໄຕຂອງທຸກໆປະເທດຊາດ ທ່ານໄດ້ກ່າວວ່າ ທຸກໆປະເທດ ບໍ່ວ່າຂະໜາດໃດ ຄວນຈະປະຕິບັດຕາມຕົວບົດກົດໝາຍ ແລະລັດຖະບານ ຈຳເປັນທີ່ຈະປະຕິບັດການຮ່ວມກັນ ເພື່ອຈະແກ້ໄຂບັນຫາໃຫຍ່ໆ ຕົວຢ່າງເຊັ່ນ ການຄ້າມະນຸດ ແລະສະພາບອາກາດທີ່ປ່ຽນແປງ ທ່ານ ໂອບາມາ ໄດ້ປະຕິຍານວ່າ ທ່ານຈະຊຸກຍູ້ສົນທິສັນຍາພາຄີການຄ້າຂ້າມມະຫາສະມຸດປາຊິຟິກ ຫຼື TTP ຊຶ່ງທ່ານເອີ້ນວ່າ ເປັນ  ຂອງການສ້າງຄວາມກ້ຳເກິ່ງຄືນໃໝ່ໄປຍັງເຂດເອເຊຍ ປາຊິຟິກ ແລະໄດ້ກ່າວວ່າ ການທີ່ບໍ່ສາມາດຄັບເຄື່ອນໄປທາງໜ້າ ຂອງຂໍ້ຕົກລົງການຄ້າຂ້າມມາຫາສະມຸດປາຊິຟິກນີ້ ທີ່ຈະມີຜົນທີ່ຕິດຕາມມາທາງເສດຖະກິດ ແລະເຮັດໃຫ້ການນຳພາຂອງສະຫະລັດ ເກີດເປັນຄຳຖາມ ພວກນັກວິໄຈ ຕຳນິຕິຕຽນວ່າ ຂໍ້ຕົກລົງນີ້ຈະເຮັດໃຫ້ສະຫະລັດສູນເສຍວຽກການຈຳນວນນຶ່ງ ທ່ານ ໂອບາມາ ໄດ້ພົບປະກັບທ່ານບຸນຍັງ ວໍຣະຈິດ ປະທານປະເທດລາວ ໃນເຊົ້າວັນອັງຄານມື້ນີ້ ທີ່ນະຄອນຫຼວງວຽງຈັນ ແລະໄດ້ປະກາດໃຫ້ເງິນຊ່ອຍເຫຼືອ ຈຳນວນ 90 ລ້ານໂດລາ ໃນໄລຍະ 3 ປີ ເພື່ອສົມທົບເຂົ້າໃນໂຄງການທີ່ ສປປ ລາວ ໄດ້ທຳການສຳຫຼວດ ແລະເກັບກູ້ລະເບີດທີ່ຍັງບໍ່ທັນແຕກຢູ່ໃນລາວ ທີ່ຖິ້ມລົງໂດຍສະຫະລັດ ໃນຊຸມປີ 1960 ແລະຊຸມປີ 1970 ມີປະມານ 1 ສ່ວນ 3 ຂອງລະເບີດ 2 ລ້ານ 2 ແສນລູກ ທີ່ໄດ້ຖີ້ມໃສ່ ສປປ ລາວ ຍັງບໍ່ທັນແຕກເທື່ອ ແລະກໍສືບຕໍ່ເປັນໄພຂົ່ມຂູ່ ແລະເຮັດໃຫ້ການພັດທະນາໃນປະເທດມີການຊັກຊ້າ ຊຶ່ງທ່ານໂອບາມາ ໄດ້ກ່າວເຊັ່ນໄວ້ ແລະທ່ານເປັນປະທານາທິບໍດີຄົນທຳອິດ ທີ່ຍັງຢູ່ໃນຕຳແໜ່ງ ໄດ້ໄປຢ້ຽມຢາມ ສປປ ລາວ ທຳນຽບຂາວ ໄດ້ກ່າວວ່າ ທັງສອງປະເທດໄດ້ເປີດສາກໃນວາລະໃໝ່ຂອງສາຍພົວພັນ  ບົນພື້ນຖານຂອງການນັບຖືແລະໃຫ້ກຽດ ຊຶ່ງກັນແລະກັນ ພ້ອມທັງ  ພ້ອມທັງ ການເປັນພາຄີໃນການແຫ້ໄຂບັນຫາເສດ ຖະກິດ ເທັກໂນໂລຈີ ການສຶກສາ ດ້ານຄວາມປອດໄພ ສະພາບແວດລ້ອມແລະ ເລື້ອງສິດທິມະນຸດ